વાંકાનેર : વાંકાનેરમાં સનસાઈન હાઇટેક મલ્ટી સ્ટેટ કો-ઓપરેટિવ સોસાયટી એગ્રો એન્ડ ડેરી લિમિટેડ દ્વારા વાંકાનેર શહેરમાં બ્રાંચ ખોલી શહેર અને તાલુકામાં એજન્ટો નીમી ગરીબ શ્રમજીવીઓ, ખેડૂતો, પશુપાલકો અને મહિલાઓ પાસેથી માસિક હપ્તાના નામે ઉઘરાણાં કરી વિશ્વાસઘાત અને છેતરપિંડી આચરી પાકતી મુદતે ભરેલ હપ્તા ની મુડી અને વ્યાજ ગરીબ જનતાને ન આપવું પડે તે માટે પેઢીએ હાથ ઊંચા કરી ગ્રાહકોનું કરોડો રૂપિયાનું ફુલેકું ફેરવી વાંકાનેર ખાતે આવેલી બ્રાન્ચને તાળા મારી ગામડાંઓના અને શ્રમજીવી લોકોને ભોળવી રાતા પાણીએ રોવડાવ્યા હોવાની ચોંકાવનારી વિગતો પ્રકાશમાં આવી છે એથી પણ ચોંકવાનરી બાબત એ છે કે ભરેલ પૈસાની મુદત પૂરી થતાં રકમ પરત મેળવવા જતાં ગ્રાહકોને આ મેનેજર દ્વારા હાથ ઊંચા કરી આ પેઢીની હેડ ઓફિસ વડોદરામાં છે ત્યાં જાવ તેમ કહી હાલ કંપનીએ વાંકાનેર બ્રાન્ચમાં તાળા લટકાવી દીધા છે અને ગરીબ જનતા પોતાના હક્કના પૈસા માટે આમતેમ રઝળી રહી છે છતાં પણ પોલીસ આ મામલે ફરિયાદ ન નોંધતા લોકોએ હવે રાજકોટ રેન્જ આઇજી સમક્ષ ધા નાખવા તજવીજ શરૂ કરી છે.